Sarong propiong taga-Calape, Bool, si Villame iyo an pinakanguhod sa sampulong aki nin sarong amang parasira asin inang paratindang sira. Pinonan niyang maggibo nin mga awit para sa Boy Scouts kan siya yaon sa elementarya. Pakalihis nin ikaduwang taon sa sekondarya si Villame nagin estudyante sa pagkasuldados kan Philippine Army. Huli ta dai naugma sa saiyang designasyon sa Pampanga, naghagad siya nin bakasyon pagkatapos na sumuko an rebeldeng lider na si Luis Taruc. Siya nagin drayber nin pampasaherong dyip sa rotang Baclaran-Pasay Taft-Santa Cruz-Dimasalang. Durante kan sampulong taon na pagmaneho, nakikipagdaogan siya sa mga banggi nin amateur sa Plaza Miranda sa Quiapo alagad urusipon na parating daog huli sa saiyang makusog na puntong Bisaya.